Blaze7451/Wiki-th-20250601 huggingface dataset:
ผลิตภัณฑ์อาหารแช่เยือกแข็ง

นาซีโกเร็งแช่แข็ง
ผลิตภัณฑ์อาหารแช่เยือกแข็ง หรือ ที่นิยมเรียกกันอย่างสั้นว่า อาหารแช่แข็ง คือ ผลิตภัณฑ์อาหารที่ผ่านกระบวนการการแปรรูปด้วยการให้ความเย็นระดับเยือกแข็งเพื่อถนอมอาหารให้เก็บได้ยาวนาน

**หลักการ**

**หลักการทางการถนอมอาหาร**
อุณหภูมิที่ต่ำจะสามารถ ลด ยับยั้งและหยุดการเสื่อมเสียในอาหารอันเนื่องมาจากการเจริญเติบโตของจุลินทรีย์ ปฏิกิริยาเคมี รวมทั้งการคงรักษาเนื้อสัมผัสได้ด้วยการลดจนเกือบจะหยุดการเคลื่อนไหวทางฟิสิกส์ของอนุภาคหรือที่เรียกว่าการเข้าสู่สภาวะสภาพแก้ว(glass transition)ในอาหารได้

ปัจจุบัน กฎการเก็บรักษาอาหารแช่แข็งส่วนใหญ่ จะให้เก็บรักษาที่อุณหภูมิต่ำกว่า-18°C(＝0°F) ได้ในระยะเวลา 6 เดือน ถึง 2 ปี ด้วยความเย็นระดับนี้จะไม่มีจุลินทรีย์ชนิดใดสามารถเจริญเติบโตได้ โดยเฉพาะจุลินทรีย์ชนิด Psychophilic Organism ที่สามารถเจริญเติบโตได้ในอุณหภูมิต่ำถึง -5 องศาเซลเซียส ทำให้การแช่เย็นทั่วไปป้องกันไม่ได้ เพราะอุณหภูมิจะอยู่ที่เพียง 0-5 องศาเซลเซียส  

**หลักการทางการแปรรูป**

**กำเนิดและการพัฒนา **
กลุ่มชาวเอสกิโมได้ทำการถนอมรักษาปลาสดที่จับได้ในน้ำแข็งมาช้านานแล้ว 
ชาวไอนุ ชนพื้นเมืองที่อาศัยอยู่บนเกาะฮกไกโด ประเทศญี่ปุ่น ก็เรียนรู้การแช่แข็งมาเป็นเวลานานแล้ว โดยพวกเขานำแซลมอนไปแช่แข็งในหิมะเป็นเวลาหลายวัน ทำให้สามารถทานดิบได้โดยไม่เป็นอันตราย เพราะการแช่แข็งทำลายเชื้อโรคในปลาได้  
ในปี1912-1915 คลาเรนซ์ เบิร์ดอาย(Clarence Birdseye) ผู้ซึ่งถือได้ว่าเป็นบิดาของการแช่เยือกสมัยใหม่ ได้เข้าไปทำการวิจัยที่รัฐนิวฟันด์แลนด์และแลบราดอร์(บริเวณขั้วโลก) เขาได้เรียนรู้วิธีดังกล่าวจากชาวไอนุท(Inuit) เขาพบว่าปลาที่เก็บในฤดูหนาวของเขตขั้วโลก(-40°C)เมื่อนำมาละลายแล้วปลาดังกล่าวมีรสชาติใกล้เคียงกับปลาสดที่พึ่งจับได้ 
ในปี1922 เขาได้ก่อตั้งบริษัทผลิตผลิตภัณฑ์ประมงแช่เยือกแข็งเป็นครั้งแรก 
ในปี1929 เขาได้นำเทคโนโลยีแช่เยือกแข็งอย่างรวดเร็ว(quick freezing)ที่เขาพัฒนามาเผยแพร่ ซึ่งถือได้ว่าเป็นจุดเริ่มต้นของเทคโนโลยีแช่แข็งสมัยใหม่
ในช่วงยุค30 เมื่อเทคโนโลยีช่องแช่แข็งของตู้เย็นพัฒนาจนถึงระดับที่ผู้ใช้ทั่วไปสามารถซื้อหาเองได้ ผลิตภัณฑ์อาหารแช่เยือกแข็งก็ได้เริ่มขยายไปสู่ผู้บริโภคทั่วไป
ในช่วงยุค80 เทคโนโลยีไมโครเวฟพัฒนาจนผู้บริโภคทั่วไปสามารถหาซื้อได้ ตลาดของผลิตภัณฑ์อาหารแช่เยือกแข็งจึงขยายอย่างรวดเร็ว

**อ้างอิง**

**แหล่งข้อมูลอื่น**
 GMPอุตสาหกรรมอาหารทะเลแช่เยือกแข็งประเภทปลา date=2015-12-24 - บรรจุภัณฑ์อาหารแช่เยือกแข็งfix-attempted=yes - สมาคมอาหารแช่เยือกแข็งไทย date=2012-12-20 - การผลิตและการจัดการดูแลอาหารแช่เยือกแข็งfix-attempted=yes - ปลาแล่เยือกแข็ง quick frozen fish fillets date=2015-12-24 - การแช่แข็งอาหาร date=2009-09-24 
หมวดหมู่:การถนอมอาหาร
หมวดหมู่:อาหารสะดวกซื้อ
มหาอัคคีภัยชิโรกิยะ

เพลิงกำลังไหม้ห้าง
มหาอัคคีภัยชิโรกิยะ (Shirokiya Taika) เป็นเหตุการณ์เพลิงไหม้ห้างสรรพสินค้าชิโรกิยะในกรุงโตเกียว ประเทศญี่ปุ่น เมื่อวันที่ 16 ธันวาคม พ.ศ. 2475 คลอกคนตายสิบสี่คนและบาดเจ็บอีกหกสิบเจ็ดคน

**เพลิง**
ในวันเกิดเหตุนั้น ห้างชิโรกิยะกำหนดจัดงานขายสินค้าช่วงปลายปีโดยมีแก่นงานเป็นเทศกาลคริสตสมภพ ภายในห้างประดับประดาอย่างวิจิตรอลังการ ครั้นเวลา 09:15 นาฬิกา ก่อนห้างเปิดเล็กน้อย เพลิงติดขึ้นที่แผนกของเล่น เสมียนคนหนึ่งซึ่งเป็นประจักษ์พยานได้ให้การว่า เห็นประกายเพลิงแปลบปลาบจากกระเปาะไฟฟ้าซึ่งใช้แต่งต้นคริสต์มาส ประกายนั้นเมื่อตกลงสู่ของเล่นประเภทเซลลูลอยด์แล้วก็ติดและลุกลามขึ้นโดยรวดเร็ว ชั้นบันไดที่เปิดโล่งยิ่งอำนวยออกซิเจนให้แก่เปลวเพลิง ยังให้เพลิงแพร่ไปยังชั้นอื่น ๆ ได้โดยง่าย และกลายเป็นปล่องควันไป เมื่อบันไดไหม้เสียแล้วก็เป็นอันตัดเส้นทางหลักสำหรับจะหลบหนีไปโดยปริยาย
ห้างชิโรกิยะนั้นประกอบด้วยชั้นบนดินแปดชั้น กับชั้นใต้ดินอีกสองชั้น เพลิงลุกตั้งแต่ชั้นบนดินชั้นที่สี่ขึ้นไปจนชั้นที่แปด เนื่องจากบันไดรถดับเพลิงขึ้นไม่ถึงชั้นที่ห้า ครั้นเพลิงมา ผู้คนที่ติดอยู่ในนั้นจึงจำต้องเอาตัวรอดกันโดยประการอื่น พนักงานสตรีจำนวนหนึ่งจำต้องไต่ขึ้นไปบนหลังคา เมื่อนักผจญเพลิงเตรียมฟูกรองรับไว้พร้อมแล้วจึงพากันกระโดดลง ขณะที่ผู้ประสบเหตุจำนวนหนึ่งพยายามทึ้งผ้าและม่านต่าง ๆ มาเรียงร้อยกันเป็นเชือกหมายจะใช้ห้อยโหนออกจากตึก คนราวแปดสิบคนใช้เชือกอย่างนั้นนำพาตัวออกจากชั้นที่เจ็ดได้เป็นผลสำเร็จ แต่ที่เชือกรับน้ำหนักไว้มิได้ตกลงสู่เบื้องล่างถึงแก่ความตายก็มี

**ตำนานพื้นบ้าน**
มีรายงานข่าวว่า ในอัคคีภัยคราวนั้น บรรดาพนักงานหญิงที่สวมกิโมโนไม่ยอมกระโดดจากหลังคาลงสู่ฟูกเบื้องล่าง เพราะกระดากอายเกลือกผู้คนจะเห็นว่าไม่นุ่งชั้นใน และยอมตายอยู่ในกองเพลิงแทน ข่าวนี้ชาวยุโรปสนใจเป็นอันมาก ขณะที่ในประเทศญี่ปุ่นเองโจษจันกันจนกลายเป็นตำนานพื้นบ้าน (urban legend) ว่า ผู้บริหารห้างสรรพสินค้าต้องสั่งให้พนักงานหญิงนุ่งชั้นในหรือกางเกงขาสั้นเมื่อสวมกิโมโน ต่อมา จึงกลายเป็นรสนิยมอย่างใหม่ไป
อย่างไรก็ดี โชอิจิ อิโนอูเอะ (Shōichi Inoue) อาจารย์สาขาจารีตประเพณีและสถาปัตยกรรมญี่ปุ่น ศูนย์วิจัยนานาชาติว่าด้วยการศึกษาญี่ปุ่น ว่า เรื่องหญิงญี่ปุ่นยอมตายไม่ยอมขายหน้าข้างต้นนั้นหาความจริงมิได้ เขาว่า นักผจญเพลิงช่วยผู้ประสบเหตุส่วนใหญ่ออกมาได้ทั้งนั้น และเรื่องหญิงดังกล่าวเป็นแต่เสกสรรปั้นแต่งขึ้นเพื่อประโยชน์ของชาวตะวันตก จนแพร่หลายอยู่ในหนังสืออ้างอิงจำนวนมาก แม้แต่ในเอกสารของทบวงป้องกันอัคคีภัยเอง นอกจากนี้ เขายังเห็นว่า แม้เชื่อถือกันทั่วไปในประเทศญี่ปุ่นว่า เหตุการณ์เพลิงไหม้ที่ห้างชิโรกิยะเป็นจุดสำคัญที่เปลี่ยนแปลงรสนิยมในการบริโภคผ้าผ่อน โดยเฉพาะความนิยมหันไปนุ่งชั้นในอย่างตะวันตก แต่ก็ไม่ปรากฏพยานหลักฐานรับรองความเชื่อถือนั้นแต่ประการใด

**อ้างอิง**
หมวดหมู่:อัคคีภัยในประเทศญี่ปุ่น
หมวดหมู่:ประเทศญี่ปุ่นในปี พ.ศ. 2475
แม่แบบ:เหตุการณ์ปัจจุบัน/2555 มิถุนายน 24

* เมื่อเวลา 12.00 น. วันที่ 24 มิ.ย. ผู้สื่อข่าวรายงานว่า ที่บริเวณอนุสาวรีย์ประชาธิปไตย กลุ่มแนวร่วมประชาธิปไตยต่อต้านเผด็จการแห่งชาติ (นปช.) ได้จัดงานชุมนุมรำลึกครบรอบ 80 วันเปลี่ยนแปลงระบอบการปกครอง ภายใต้ชื่องาน “80 ปียังไม่มีประชาธิปไตย” (ข่าวสดออนไลน์)
}
เทศกาลทากาโอกะมิกูรูมายามะ

เทศกาลทากาโอกะมิกูรูมายามะ (Takaoka Mikurumayama Matsuri) เป็นเทศกาลประจำปีในฤดูใบไม้ผลิ ของนครทากาโอกะ จังหวัดโทยามะ ซึ่งจะจัดขึ้นในวันที่ 1 พฤษภาคมของทุกปี แต่ทั้งนี้พิธีกรรมและกิจกรรมบางกิจกรรมได้เริ่มขึ้นตั้งแต่วันที่ 29 เมษายน
ในเทศกาลนี้จะมีขบวนรถลากยักษ์ที่เรียกว่า "มิกูรูมายามะ" ที่ได้รับการตกแต่งและประดับประดาอย่างอลังการทั้งสิ้น 7 คัน ซึ่งใช้ศิลปะในสมัยอะสึชิ-โมะโมะยะมะที่สืบทอดมากว่า 400 ปี โดยรถลากเหล่านี้จะถูกจัดกระบวนไปรอบเมือง และแสงไฟของรถลากในตอนค่ำก็ทำให้รถลากดูสวยงามและแปลกตาไปอีกแบบ 
ปัจจุบันเทศกาลนี้ถูกยกย่องให้เป็นมรดกทางวัฒนธรรมนามธรรมของจังหวัดโทยามะ
ทากาโอกะ
หมวดหมู่:ทากาโอกะ
จิ้งหรีดทองแดงลาย

จิ้งหรีดทองแดงลาย หรือ จิ้งหรีดขาว หรือ แมงสะดิ้ง ในภาษาอีสาน (House cricket; Acheta domestica) เป็นแมลงชนิดหนึ่ง จำพวกจิ้งหรีด (Gryllidae)
เป็นจิ้งหรีดขนาดเล็ก มีลำตัวสีน้ำตาล ลักษณะคล้ายกับจิ้งหรีดทองแดง (Gryllus testaceus) แต่มีขนาดเล็กกว่า ตัวเมียมีปีกคู่หน้าสั้นครึ่งลำตัว ไม่ชอบบิน เคลื่อนไหวไม่รวดเร็วเท่าจิ้งหรีดชนิดอื่น ๆ โดยทั่ว ๆ ไปลำตัวกว้างประมาณ 0.5 เซนติเมตร ยาว 2.05 เซนติเมตร น้ำหนักประมาณ 0.53 กรัม หรือประมาณ 1,890 – 2,235 ตัว ต่อ 1 กิโลกรัม 
มีการแพร่กระจายพันธุ์ตั้งแต่ยุโรป, เอเชียตะวันตกเฉียงใต้จนถึงเอเชียตะวันออกเฉียงใต้และเอเชียตะวันออก โดยดั้งเดิมเป็นสัตว์ท้องถิ่นของเอเชียตะวันออกเฉียงใต้ แต่ไปแพร่กระจายพันธุ์ที่ยุโรปตั้งแต่ศตวรรษที่ 18 ด้วยการติดไปกับกระถางต้นไม้ในเรือสำเภาขนส่งสินค้า จากนั้นก็ได้แพร่ขยายพันธุ์ไปยังอเมริกาเหนือ
เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน 

**อ้างอิง**

**แหล่งข้อมูลอื่น**
หมวดหมู่:จิ้งหรีด
หมวดหมู่:ปศุสัตว์
หมวดหมู่:แมลงที่เป็นสัตว์เลี้ยง
หมวดหมู่:แมลงที่รับประทานได้
หมวดหมู่:คติชนญี่ปุ่น

หมวดหมู่:คติชนแบ่งตามสัญชาติ
หมวดหมู่:วัฒนธรรมญี่ปุ่น
หมวดหมู่:ประเพณีญี่ปุ่น
หมวดหมู่:คติชนฝรั่งเศส

หมวดหมู่:วัฒนธรรมฝรั่งเศส
หมวดหมู่:ประเพณีฝรั่งเศส
หมวดหมู่:คติชนแบ่งตามสัญชาติ
รัฐฆูฆุย

ฆูฆุย (Jujuy) เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือสุดของประเทศ ติดชายแดนของประเทศชิลีและโบลิเวีย ติดกับรัฐซัลตาทางทิศตะวันออกและใต้

**อ้างอิง**
ฆูฆุย
โอลิงดา

โอลิงดา (Olinda) เป็นเมืองประวัติศาสตร์ในประเทศบราซิล ตั้งอยู่ในรัฐเปร์นังบูกู ทางทิศตะวันออกเฉียงเหนือของประเทศ บริเวณชายฝั่งมหาสมุทรแอตแลนติก ทางตอนเหนือของเมืองเรซีฟี และทางตอนใต้ของเมืองเปาลิสตา มีประชากร 397,268 คน และเป็นหนึ่งในเมืองที่อนุรักษ์สถาปัตยกรรมอาณานิคมที่ดีที่สุดในบราซิล
เมืองโอลิงดามีจุดดึงดูดด้านการท่องเที่ยวที่สำคัญหลายแห่ง อย่างเช่นบริเวณเขตเมืองประวัติศาสตร์ซึ่งมีฐานะเป็นแหล่งมรดกโลก, โบสถ์ และเทศกาลโอลิงดา เป็นเทศกาลบนท้องถนนที่คล้ายกับเทศกาลของโปรตุเกสที่มีการเต้นรำแบบแอฟริกา

**อ้างอิง**
หมวดหมู่:สถานที่ที่มีประชากรในรัฐเปร์นังบูกู
หมวดหมู่:แหล่งมรดกโลกในประเทศบราซิล
หมวดหมู่:แหล่งมรดกโลกทางวัฒนธรรม
คุณฮานาโกะประจำห้องน้ำ

คุณฮานาโกะประจำห้องน้ำ (Toire no Hanako-san) หรือมักเรียกโดยย่อว่า คุณฮานาโกะ (Hanako-san) เป็นตำนานพื้นบ้านญี่ปุ่นว่าด้วยเด็กหญิงคนหนึ่งซึ่งเกิดในสมัยสงครามโลกครั้งที่สองและสิงอยู่ตามห้องน้ำโรงเรียน ถ้าเรียกขานแล้วเธอจะปรากฏตัว

**ตำนาน**

**ตำนานดั้งเดิม**
ว่ากันว่า ถ้าเข้าห้องน้ำหญิงห้องที่สามบนชั้นที่สี่ เคาะประตูสามครั้ง แล้วว่า "คุณฮานาโกะ อยู่ข้างในหรือเปล่า" จะมีเสียงตอบว่า "อยู่จ้า" ถ้าเปิดประตูเข้าไปแล้วก็จะเห็นเด็กหญิงตัวเตี้ยนุ่งกระโปรงแดงคนหนึ่งนั่งรออยู่ในนั้น
เรื่องคุณฮานาโกะนั้นแพร่หลายเป็นอันมากจนกลายเป็นตำนานพื้นบ้าน เด็กนักเรียนมักพากันเล่นเรียกหาคุณฮานาโกะเพื่อวัดความกล้าหาญหรือรับน้องใหม่

**ตำนานฉบับอื่น**
คุณฮานาโกะมาจากที่ไหนนั้นว่ากันไว้แตกต่างกันไปตามท้องที่ ชื่อ "ฮานาโกะ" เป็นชื่อเด็กผู้หญิงทั่วไป ได้รับความนิยมเป็นอันมากในช่วงพุทธทศวรรษที่ 2490 ซึ่งเป็นช่วงเวลาที่สันนิษฐานว่าเรื่องราวของคุณฮานาโกะเริ่มเป็นที่ร่ำลือกัน.
สำหรับอุปนิสัยและรูปลักษณ์ของคุณฮานาโกะนั้นก็เล่าขานกันไปต่าง ๆ นานาเช่นกัน ที่ว่าเธอมุ่งร้ายก็มี ว่าใจดีก็มี เป็นต้นว่า ในจังหวัดยามางาตะว่า ถ้าได้ยินคุณฮานาโกะตอบ แล้วเปิดประตูเข้าไป จะพบตุ๊กแกสามหัวเลียนเสียงเด็กผู้หญิง ทันใด สัตว์นั้นก็จะจับคนเปิดประตูเข้าไปกินเสีย ส่วนในจังหวัดอิวาเตะว่า ถ้าเรียกคุณฮานาโกะแล้ว จะมีมือใหญ่โตขาวซีดข้างหนึ่งเลื้อยออกมาจากช่องประตูฉุดดึงผู้เรียกเข้าไปในรูส้วม ขณะที่จังหวัดคานางาวะนั้นว่า ถ้าเรียกขานคุณฮานาโกะแล้ว จะมีโลหิตปรากฏเป็นด่างดวงในบริเวณนั้น แต่ที่ว่าไว้สอดคล้องกันคือ คุณฮานาโกะเป็นเด็กหญิงตัวเตี้ย ตัดผมบ๊อบ และนุ่งกระโปรงแดง
เรื่องราวของคุณฮานาโกะนั้นได้รับความนิยมเป็นอันมาก คุณฮะนะโกะปรากฏอยู่ในวัฒนธรรมสมัยใหม่หลายแขนง โดยเฉพาะอนิเมะ มังงะ และภาพยนตร์ เป็นต้นว่า คุณฮานาโกะเป็นตัวละครหลักในมังงะเรื่อง ฮานาโกะกับเรื่องเล่าขนหัวลุก (Hanako to Gūwa no Terā; Hanako-san and the Teller of Allegory)

**ดูเพิ่ม**
 เทเกะเทเกะ (Teke Teke), เด็กนักเรียนหญิงซึ่งพลัดตกลงสู่ทางรถไฟ แล้วถูกรถไฟแล่นทับตัวขาดเป็นสองท่อน- อากะมันโตะ (Aka Manto), ชายรูปงามซึ่งอยู่ตามห้องน้ำสาธารณะ คอยถามคนนั่งส้วมว่า จะเอากระดาษสีแดงหรือกระดาษสีฟ้าดี ถ้าตอบแดง ชายนั้นกระโจนลงมาฟันคนตอบเป็นชิ้น ๆ กระทั่งร่างแดงฉานเพราะโลหิต ถ้าว่าฟ้า ชายนั้นจะบีบคอคนตอบจนกระทั่งหน้าเปลี่ยนเป็นสีฟ้า (หรือเขียว ตามความเข้าใจของคนไทย)- ตำนานพื้นบ้านญี่ปุ่น- รายชื่อสิ่งมีชีวิตจากปกรณัมญี่ปุ่น

**อ้างอิง**
หมวดหมู่:ตำนานพื้นบ้าน
หมวดหมู่:คติชนญี่ปุ่น
หมวดหมู่:ผีญี่ปุ่น
หมวดหมู่:ตัวละครที่เป็นผี
เครื่องตรวจจับอนุภาค

ในการศึกษาฟิสิกส์อนุภาค, ฟิสิกส์นิวเคลียร์ และวิศวกรรมนิวเคลียร์ทั้งในเชิงทดลองและประยุกต์ เครื่องตรวจจับอนุภาค (particle detector; หรือรู้จักในชื่อ เครื่องตรวจจับการแผ่รังสี (radiation detector)) คือเครื่องมือที่ใช้สำหรับตรวจจับ ติดตาม หรือแยกแยะอนุภาคพลังงานสูง เช่นอนุภาคที่เกิดจากการสลายตัวของสารกัมมันตรังสี การแผ่รังสีคอสมิก หรือปฏิกิริยาที่เกิดในเครื่องเร่งอนุภาค เป็นต้น เครื่องตรวจจับสมัยใหม่ยังสามารถใช้เป็นแคลอรีมิเตอร์เพื่อตรวจวัดพลังงานของรังสีที่ตรวจจับได้ ทั้งยังอาจใช้เพื่อตรวจวัดคุณสมบัติอื่นๆ ของอนุภาคด้วย เช่น โมเมนตัม สปิน ประจุ ฯลฯ

**แหล่งอ้างอิงทั่วไป**
Filmstrips- "Radiation detectors". H. M. Stone Productions, Schloat. Tarrytown, N.Y., Prentice-Hall Media, 1972. 
ข้อมูลทั่วไป- Active Pixel Sensors (APS) for the detection of ionizing particles date=2012-07-05 - The Particle Detector BriefBook date=2008-05-26 - How to Build a Cloud Chamber
หมวดหมู่:เครื่องมือวัด
วุพเพอร์ทาล

วุพเพอร์ทาล (Wuppertal) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งแม่น้ำวุพเพอร์ ในหุบเขารูร์ ตั้งอยู่ทางตะวันออกของเมืองดึสเซิลดอร์ฟ มีประชากรราว 350,000 คน เมืองมีความลาดชัน มีป่าไม้และป่า
ในคริสต์ศตวรรษที่ 18 และ 19 เมืองนี้เป็นหนึ่งในเมืองอุตสาหกรรมที่ใหญ่ที่สุดในยุโรป ปัจจุบันยังคงเป็นเมืองอุตสาหกรรมที่สำคัญ ผลิตสิ่งทอ โลหกรรม เคมีภัณฑ์ เภสัชภัณฑ์ (ยาแอสไพรินได้รับการคิดค้นที่เมืองนี้ในปี ค.ศ. 1897 โดยบริษัทไบเออร์) สินค้าอิเล็กทรอนิกส์ รถยนต์ ยาง ยานพาหนะ และเครื่องมือการพิมพ์

**อ้างอิง**
หมวดหมู่:เมืองในประเทศเยอรมนี
อูสจีนัดลาแบ็ม

อูสจีนัดลาแบ็ม (Ústí nad Labem) หรือ เอาซิช (Aussig) เป็นนครในแคว้นอูสจีนัดลาแบ็มของประเทศเช็กเกีย เป็นเมืองที่มีประชากรมากเป็นอันดับที่ 7 ของประเทศ ตั้งอยู่ในเขตที่เต็มไปด้วยภูเขา บนฝั่งแม่น้ำบีลินาและแม่น้ำเอ็ลเบอ นอกจากนั้นยังมีท่าเรือแม่น้ำ และเป็นชุมทางรถไฟที่สำคัญอีกด้วย

**อ้างอิง**
หมวดหมู่:เมืองในประเทศเช็กเกีย
หมวดหมู่:แคว้นอูสจีนัดลาแบ็ม
กระบวนการเอส

กระบวนการเอส (S-process) หรือ กระบวนการจับตัวของนิวตรอนแบบช้า (slow-neutron-capture-process) คือกระบวนการสังเคราะห์นิวเคลียสที่เกิดขึ้นภายใต้สภาวะความหนาแน่นนิวตรอนต่ำและอุณหภูมิดาวฤกษ์ปานกลาง ภายใต้สภาวะนี้ อัตราการจับตัวของนิวตรอนโดยนิวเคลียสอะตอมจะต่ำมากเมื่อเทียบกับอัตราการสลายให้อนุภาคบีตาของสารกัมมันตรังสี ในกระบวนการเอส ไอโซโทปที่เสถียรหนึ่งตัวจะจับกับนิวตรอนหนึ่งตัว แต่ไอโซโทปของสารกัมมันตรังสีที่เกิดขึ้นทำให้ตัวลูกที่เสถียรเกิดการสลายตัวก่อนที่นิวตรอนตัวถัดไปจะถูกจับตัวได้ ประมาณการว่า กระบวนการเอส นี้สร้างไอโซโทปของธาตุที่หนักกว่าเหล็กประมาณครึ่งหนึ่งของไอโซโทปที่มีในเอกภพ ดังนั้นจึงมีบทบาทสำคัญยิ่งในวิวัฒนาการทางเคมีของดาราจักร
กระบวนการเอสแตกต่างกับ กระบวนการอาร์ อันเป็นกระบวนการจับตัวของนิวตรอนที่รวดเร็วกว่า
หมวดหมู่:ฟิสิกส์นิวเคลียร์
หมวดหมู่:นิวตรอน
หมวดหมู่:ฟิสิกส์ดาราศาสตร์
หมวดหมู่:การสังเคราะห์นิวเคลียส
กระบวนการอาร์

กระบวนการอาร์ (R-process) คือกระบวนการสังเคราะห์นิวเคลียสที่เกิดขึ้นในการยุบตัวในแกนกลางของมหานวดารา (ดูเพิ่มใน การสังเคราะห์นิวเคลียสของซูเปอร์โนวา) และในการระเบิดของอาวุธนิวเคลียร์ ซึ่งเป็นตัวการทำให้เกิดนิวเคลียสอะตอมของธาตุโลหะหนักชนิดที่มีนิวตรอนมากเป็นจำนวนมากกว่าครึ่งหนึ่งของทั้งเอกภพ คุณลักษณะของกระบวนการนี้คือการจับตัวของนิวตรอนอย่าง "รวดเร็ว" (rapid - เป็นที่มาของชื่อกระบวนการอาร์) ใน seed nucleus ซึ่งโดยมากจะเป็น Ni-56 กลไกการสร้างโลหะหนักที่สำคัญอีกกระบวนการหนึ่งคือ กระบวนการเอส ซึ่งการสังเคราะห์นิวเคลียสจะเป็นการจับตัวนิวตรอน "อย่างช้า" มักเกิดขึ้นในดาวยักษ์แดงในแขนงดาวยักษ์เชิงเส้นกำกับ กระบวนการทั้งสองนี้เป็นกระบวนการสำคัญในวิวัฒนาการทางเคมีของดาราจักรในการสร้างธาตุที่หนักกว่าเหล็ก

**ดูเพิ่ม**
 กระบวนการเอส
หมวดหมู่:นิวตรอน
หมวดหมู่:ฟิสิกส์ดาราศาสตร์
หมวดหมู่:ฟิสิกส์นิวเคลียร์
หมวดหมู่:การสังเคราะห์นิวเคลียส
หมวดหมู่:มหานวดารา
วิกิพีเดีย:เสนอบทความคัดสรร/อะตอม

=== อะตอม**
อะตอม ถูกเสนอเมื่อ 24 มิถุนายน พ.ศ. 2555 และจะได้รับการพิจารณาภายในวันที่ 8 กรกฎาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 22 กรกฎาคม พ.ศ. 2555
 ได้แก้ไขลิงก์แดงที่ยากๆ ไปเยอะแล้วค่ะ รบกวนพิจารณาด้วยค่ะ
 เสนอชื่อโดย Tinuviel | talk 
สนับสนุน 
# สนับสนุน --Sry85 (พูดคุย) 19:13, 29 มิถุนายน 2555 (ICT)
#  --taweethaも (พูดคุย) 14:08, 1 กรกฎาคม 2555 (ICT)
#  --Pon ^^ (พูดคุย) 13:06, 2 กรกฎาคม 2555 (ICT)
# 
คัดค้าน
#
#
เสนอแนะการปรับปรุง
# ผมมีข้อเสนอแนะเกี่ยวกับเนื้อหานิดหน่อยครับ :) คือผมสังเกตว่ารูปภาพกับคำอธิบายในตารางต้นบทความดูไม่ค่อยสอดคล้องกันเท่าไรครับ จากคำอธิบายที่ว่า ... กลุ่มควันแสดงความน่าจะเป็นของตำแหน่ง (สีเทา) ของอิเล็กตรอน ... แต่ในภาพกลับไม่มีกลุ่มควันที่กล่าวถึง (หรือว่ากลุ่มหมอกที่ว่าหมายถึงวงโคจรของอิเล็กตรอนครับ :)) ยังไงก็ช่วยพิจารณาด้วยนะครับ --Pon ^^ (พูดคุย) 03:17, 1 กรกฎาคม 2555 (ICT)
#* ขอบคุณค่ะ เปลี่ยนภาพและกล่องข้อมูลใหม่ตามบทความในวิกิพีเดียภาษาอังกฤษแล้วค่ะ --Tinuviel | talk  12:58, 1 กรกฎาคม 2555 (ICT)
อะลี อัลฮับซี

อะลี บิน อับดุลลอฮ์ บิน ฮาริบ อัลฮับซี (อาหรับ:علي بن عبد الله بن حارب الحبسي, เกิดเมื่อวันที่ 30 ธันวาคม ค.ศ. 1981) เป็นอดีตนักฟุตบอลชาวโอมาน ตำแหน่งผู้รักษาประตู เคยเล่นในระดับพรีเมียร์ลีกให้กับโบลตัน วอนเดอเรอส์และวีแกน แอทเลติก และเป็นอดีตกัปตันทีมชาติโอมาน โดยเป็นผู้รักษาประตูมือหนึ่งของทีมชาติโอมานตั้งแต่ปี ค.ศ. 2002–2015 
อะลี อัลฮับซี จัดเป็นนักฟุตบอลในตำแหน่งผู้รักษาประตูที่เป็นชาวเอเชียคนแรกที่ได้ลงเล่นในลีกชั้นนำของยุโรป โดยเคยลงสนามในเกมระดับพรีเมียร์ลีกกับโบลตัน วอนเดอเรอส์ และวีแกน แอทเลติก

**อ้างอิง**

**แหล่งข้อมูลอื่น**
 id=43617- 5087
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้รักษาประตูฟุตบอล
วิกเตอร์ โมซิส

วิกเตอร์ โมซิส (Victor Moses, เกิด 12 ธันวาคม ค.ศ. 1990) เป็นนักฟุตบอลชาวไนจีเรีย ปัจจุบันเล่นในตำแหน่งปีกและวิงแบ็กให้กับสปาร์ตัคมอสโก​ของประเทศรัสเซีย
โมซิสริ่มต้นการเป็นนักฟุตบอลอาชีพในระดับอีเอฟแอลแชมเปียนชิปกับคริสตัลพาเลซ ก่อนจะสร้างผลงานในสนามจนเป็นที่สนใจจากสโมสรใหญ่และได้ย้ายไปร่วมทีมวีแกน แอธเลติกในระดับพรีเมียร์ลีก ในปี 2010 โดยโมซิสลงสนามในพรีเมียร์ลีกให้กับวีแกนแอทเลติก เป็นเวลา 2 ฤดูกาล ก่อนที่จะได้รับความสนใจจากสโมสรระดับแชมป์ยูฟ่าแชมเปียนส์ลีกอย่างเชลซี และได้ย้ายไปร่วมทีมเชลซีในฤดูกาล 2012–2013 โดยในฤดูกาลแรกของเขากับเชลซี โมซิสไม่อาจสอดแทรกขึ้นเป็นผู้เล่นคนสำคัญของทีมได้
ต่อมาการกลับมาสู่เชลซีอีกครั้งของโชเซ มูรีนโย ทำให้เขากลายเป็นผู้เล่นที่ไม่ได้อยู่ในแผนการทำทีมถึง 3 ฤดูกาล โดยถูกลิเวอร์พูลยืมตัวไปในฤดูกาล 2013–2014 และถูกยืมตัวไปเล่นให้กับสโตกซิตีในฤดูกาล 2014–2015 ก่อนจะถูกเวสต์แฮมยูไนเต็ดยืมตัวไปในฤดูกาล 2015–2016 จนกระทั่งได้กลับมาสู่สโมสรเชลซีอีกครั้งในยุคของอันโตนีโอ คอนเต ที่เข้ามาเป็นผู้จัดการทีมคนใหม่ในฤดูกาล 2016–2017 และกลายเป็นหนึ่งในผู้เล่นคนสำคัญของสโมสร
ในนามทีมชาติในช่วงระดับเยาวชน โมซิสเลือกเล่นให้ทีมชาติอังกฤษ โดยติดทีมชาติอังกฤษตั้งแต่รุ่นอายุไม่เกิน 16 ปี, 17 ปี , 19 ปี และทีมชาติอังกฤษ รุ่นอายุไม่เกิน 21 ปี ต่อมาโมซิส เลือกเล่นในระดับทีมชาติชุดใหญ่ให้กับทีมชาติไนจีเรีย โดยได้ลงเล่นให้กับทีมชาติไนจีเรียในฟุตบอลโลก 2018 ที่ประเทศรัสเซีย

**อ้างอิง**

**แหล่งข้อมูลอื่น**
 Victor Moses profile at the Wigan Athletic website
*Victor Moses- ESPN Profile date=2010-02-12 
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวไนจีเรีย
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากเลกอส
นิวไคลด์กัมมันตรังสี

นิวไคลด์กัมมันตรังสี (radionuclide) คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน
นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope  ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน

**อ้างอิง**

**แหล่งข้อมูลอื่น**
  EPA – Radionuclides – EPA's Radiation Protection Program: Information.-  FDA – Radionuclides – FDA's Radiation Protection Program: Information.-  Interactive Chart of Nuclides date=2018-10-10  – A chart of all nuclides-  National Isotope Development Center – U.S. Government source of radionuclides – production, research, development, distribution, and information-  The Live Chart of Nuclides – IAEA -  Willey Online Library: Book Article
หมวดหมู่:นิวเคลียร์เคมี
หมวดหมู่:กัมมันตรังสี
หมวดหมู่:ไอโซโทป
หมวดหมู่:ฟิสิกส์นิวเคลียร์
หมวดหมู่:เคมีนิวเคลียร์
อันโตลิน อัลการัซ

อันโตลิน อัลการัซ (Antolín Alcaraz) เกิดเมื่อวันที่ 30 กรกฎาคม ค.ศ. 1982 เป็นนักฟุตบอลชาวปารากวัย ตำแหน่งกองหลัง (เซ็นเตอร์แบ็ก) ปัจจุบันเล่นให้กับสโมสรฟุตบอลอูเด ลัสปัลมัส  ในลาลิกาสเปน ส่วนในด้านทีมชาติเล่นให้กับ ฟุตบอลทีมชาติปารากวัย ตั้งแต่ปี ค.ศ. 2008

**แหล่งข้อมูลอื่น**
 Stats and profile at Zerozerofix-attempted=yes - Stats at ForaDeJogo date=2020-11-22  
*54497- Premier League profile date=2012-09-30 
*30471
*313535
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลชายชาวปารากวัย
หมวดหมู่:กองหลังฟุตบอลชาย
หมวดหมู่:นักฟุตบอลทีมชาติปารากวัย
อะตอมไฮโดรเจน

ไฟล์:hydrogen atom.svg|thumb|200px|right|ภาพวาดแสดงถึงอะตอมไฮโดรเจน มีเส้นผ่านศูนย์กลางประมาณสองเท่าของรัศมีของแบบจำลองของบอร์ (ไม่ใช่สัดส่วนจริง)
อะตอมไฮโดรเจน (hydrogen atom) คืออะตอมของไฮโดรเจนซึ่งเป็นธาตุเคมีชนิดหนึ่ง อะตอมที่มีค่าประจุไฟฟ้าเป็นกลางประกอบด้วยโปรตอนที่มีประจุบวกหนึ่งตัว และอิเล็กตรอนที่มีประจุลบหนึ่งตัวโคจรอยู่โดยรอบนิวเคลียสด้วยแรงคูลอมบ์  อะตอมไฮโดรเจนเป็นส่วนประกอบทางเคมีประมาณ 75% ของมวลพื้นฐานทั้งหมดของเอกภพนี้ (มวลเอกภพส่วนใหญ่ไม่ได้อยู่ในรูปแบบธาตุเคมี หรือแบริออน แต่ส่วนใหญ่อยู่ในรูปของสสารมืดและพลังงานมืด)

**อ้างอิง**

**แหล่งข้อมูลอื่น**
  Physics of hydrogen atom on Scienceworld-  Interactive graphical representation of orbitals date=2008-04-20 -  Applet which allows viewing of all sorts of hydrogenic orbitals-  The Hydrogen Atom: Wave Functions,  and Probability Density "pictures" date=2008-05-18 -  Basic Quantum Mechanics of the Hydrogen Atom date=2010-06-19 -  "Research team takes image of hydrogen atom" Kyodo News, Friday, November 5, 2010 – (พร้อมภาพ)
หมวดหมู่:อะตอม
หมวดหมู่:ไฮโดรเจน
หมวดหมู่:หลักการสำคัญของฟิสิกส์
หมวดหมู่:ไอโซโทปของไฮโดรเจน
เวียโชลาอิโฟทาคลูบูริน

เวียโชลาอิโฟทาคลูบูริน (Vélhjólaíþróttaklúbburinn; อักษรย่อ: VÍK) เป็นสโมสรที่ให้การสนับสนุนกีฬาจักรยานยนต์ออฟโรดในประเทศไอซ์แลนด์

**ประวัติ**
องค์กรนี้ก่อตั้งขึ้นใน ค.ศ. 1978 แต่การได้รับสิ่งอำนวยความสะดวกในการฝึกฝนรวมถึงการแข่งขันสำหรับสมาชิกนั้นเป็นไปโดยยาก จนในที่สุด ใน ค.ศ. 2003 สโมสรแห่งนี้ก็ได้รับการมอบตำแหน่งจากเมืองเรคยาวิก และใน ค.ศ. 2005 ทางสโมสรได้เซ็นสัญญากับเทศบาลเมืองโอลฟูส โดยใช้พื้นที่บอลาโอดือ และโยเซพสดา ติดตามด้วยบอลาโอดือเป็นแห่งที่สามซึ่งนำมาใช้ในเดือนพฤษภาคม ค.ศ. 2006 
ณ ปัจจุบัน ทางสโมสรได้เข้าร่วมการแข่งขันหลายรายการ และมีรายการที่ใหญ่ที่สุด คือ ทรานสแอตแลนติกออฟโรดชาเลนจ์ ซึ่งเป็นการแข่งขันมอเตอร์สปอร์ทที่ใหญ่ที่สุด รวมถึงเป็นหนึ่งในห้าของการแข่งขันกีฬาที่ใหญ่ที่สุดที่จัดขึ้นในประเทศนี้ และล่าสุด ได้มีผู้เข้าร่วมแข่งขัน 500 คน ในรายการทรานสแอตแลนติกออฟโรดชาเลนจ์

**การแข่งขันที่ได้รับการสนับสนุนจากองค์กร**
สโมสรแห่งนี้ได้จัดการแข่งขันเป็นจำนวนมากในแต่ละปี ทั้ง การแข่งมอเตอร์ครอส รวมถึง การแข่งเอ็นดูโร่

**อ้างอิง**

**แหล่งข้อมูลอื่น**
  Heimasíða VÍK-  Loftmynd af brautunum þrem á Bolaöldusvæðinu date=2016-03-04 
หมวดหมู่:ก่อตั้งในปี พ.ศ. 2521
หมวดหมู่:สหพันธ์กีฬาเมืองเรยคยาวิค
หมวดหมู่:จักรยานยนต์
หมวดหมู่:ประเทศไอซ์แลนด์
เจ้าสาวของผมเป็นพระเจ้าแสนสวย

เจ้าสาวของผมเป็นพระเจ้าแสนสวย (GAN☆KON) (My Wife Is Beautiful God เป็นการ์ตูนญี่ปุ่นแนวคอมเมดี้,โรแมนติค,ตลก,แฟนตาซี,ต่อสู้ แต่งเรื่องและวาดภาพโดย เคนจิ สุงาวาระ เป็นเรื่องราวเกี่ยวกับเด็กหนุ่มที่ไปขอพรกับศาลเจ้าว่า ขอเจ้าสาวที่แสนน่ารัก แต่เทพธิดาประจำศาลเจ้ากลับฟังผิดเป็น ขอให้เธอมาเป็นเจ้าสาวที่แสนน่ารัก ทำให้ทั้งคู่ลงเอยที่ทำพันธสัญญาการขอพรซึ่งกันและกัน และเทพธิดาต้องมาเป็นคู่แต่งงานเด็กหนุ่ม พร้อมกันนั้น ทั้งคู่ยังต้องเผชิญหน้ากับเหล่าเทพอื่นๆ เพื่อต่อสู่แย่งชิงอาณาเขตตามพันธสัญญาที่มี ปัจจุบันตีพิมพ์ออกมาแล้ว 2 เล่ม

**เนื้อเรื่องย่อ**
ระหว่างทางกลับบ้าน "ทากาโมริ ชินตะ" เด็กหนุ่มผู้ที่อยากจะมีแฟนเป็นตัวเป็นตนจับจิต แต่พอบอกรักใครก็ได้กินแต่แห้วไม่เป็นท่า ได้พบกับศาลเจ้าเล็กๆ ที่มีชื่อว่า "ศาลเจ้าแห่งการสมรส" จึงได้ลองขอพรดูว่า ขอให้เขาได้มีแฟนกับเขาบ้างเสียที่เถอะ เทพธิดา "อิซานะ" ผู้เป็นผู้ดูแลศาลเจ้าแห่งนี้ ได้รับรู้ถึงความปรารถนาอันแรงกล้า จึงได้ยื่นข้อเสนอมาว่า เพื่อให้ความปรารถนานั้นเป็นจริง จำเป็นต้องทำพันธสัญญา เพื่อ "การต่อสู้แย่งชิงอาณาเขตของเทพ" และแนะนำให้ชินตะขอสิ้งที่ต้องการมากที่สุด เพื่อให้พันธสัญญามีพลังมาก ชินตะจึงได้เปลี่ยนความปรารถนาเป็น "ขอเจ้าสาวที่แสนน่ารัก" แต่อิซานะฟังผิดเป็น "ขอให้เธอมาเป็นเจ้าสาวที่แสนน่ารัก" ทำให้อิซานะแปลงตัวเป็นร่างสาวน้อย และมาอาศัยอยู่กับชินตะเพื่อตอบสนองความปรารถนานั้นๆ เธอได้อธิบายเพิ่มเติมว่า ตามพันธสัญญา ชินตะจำเป็นต้องสู้กับทวยเทพอื่นๆ เพื่อแย่งชิงอาณาเขต โดยใช้พลังจากคำของเขา ซึ่งเมื่อออกมาเป็นอาวุธ จะกลายเป็น "ด้ายแดงแห่งรัก" แล้วจะเอาด้ายแดงมาสู้กันได้อย่างไรล่ะเนี่ย

**ตัวละครหลัก**
(จากซ้าย) ทากาโมริ ชินตะ และ อิซานะ ร่างมนุษย์
 ทากาโมริ ชินตะ (ญี่ปุ่น|たがもり しんた/เขียนด้วยตัวคันจิ :多賀守新太|Tagamori Shinta)
 เทพคู่สัญญา: อิซานะ
 พลังขอพร: ด้ายแดงแห่งรัก
ตัวเอกชายของเรื่อง เด็กหนุ่มผู้ที่อยากจะมีแฟน และคอยหาแฟนตลอดเวลา แต่โดนบอกเลิกต่อเนื่องจนมีสถิติโดนบอกเลิก 20 กว่าคน บังเอิญพบกับศาลเจ้าแห่งการสมรส และได้ขอพรเรื่องเจ้าสาวที่แสนน่ารัก และได้อิซานะเป็นคู่แต่งงาน และต้องยินยอมต่อเข้าร่วมการต่อสู้เพื่อแย่งชิงอาณาเขต
 อิซานะ (Isana)
 มนุษย์คู่สัญญา: ทากาโมริ ชินตะ
 อาณาเขตในครอบครอง: 5
ตัวเอกหญิงของเรื่อง เทพเจ้าแห่งการสมรส รับรู้ถึงความปรารถนาอันแรงกล้าของชินตะ จึงยื่นขอเสนอพิเศษที่จะทำให้ความปรารถนาเป็นจริงอย่างแน่นอน โดยการทำพันธสัญญา และเข้าร่วมการต่อสู้เพื่อแย่งชิงอาณาเขต โดยเธอทำให้ความปรารถนาของชินตะเป็นจริงโดยการยอมเป็นเจ้าสาวให้กับชินตะ

**แหล่งข้อมูลอื่น**
  GAN☆KON at Websunday.net date=2012-05-21  

**รายการอ้างอิง**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะในนิตยสารโชเน็งซันเดย์
หมวดหมู่:มังงะของสำนักพิมพ์โชงากูกัง
เลเวอร์คูเซิน

เลเวอร์คูเซิน (Leverkusen, pron) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งตะวันออกของแม่น้ำไรน์ เมืองติดกับโคโลญทางทิศใต้ และติดกับเมืองหลวงของรัฐ เมืองดึสเซลดอร์ฟ ทางทิศเหนือ มีประชากรราว 161,000 คน เป็นที่ตั้งของบริษัทยา ไบเออร์ และมีสโมสรฟุตบอลไบเออร์ 04 เลเวอร์คูเซิน

**อ้างอิง**
หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน
การแสร้งป่วย

การแสร้งป่วย (malingering) เป็นคำที่ใช้ในวงการแพทย์ สำหรับอาการของมนุษย์ที่ไม่ต้องการกระทำสิ่งใด ๆ เช่น ไม่ต้องการไปพบใครบางคน หรือ ไม่ไปสถานที่ใดที่หนึ่ง ซึ่งหากไม่มีข้ออ้างนั้น อาจจะต้องไปร่วมกิจกรรมที่ไม่อยากทำนั้นด้วย การแสร้งป่วยส่วนมากพบบ่อยในเด็ก ๆ ซึ่งเด็กหลาย ๆ คน ก็มีการปฏิเสธหรือกลัวโรงเรียน ทำให้ต้องมีการวางแผนตบตา โดยใช้วิธีการการแสร้งป่วยในการหลอกลวง
ภาษาไทยมีคำที่มีความหมายเดียวกับการแสร้งป่วยว่า ป่วยการเมือง ซึ่งไม่จำเป็นที่จะต้องเกี่ยวข้องกับการเมืองเสมอไป แต่เป็นการเอาความเข้าใจเกี่ยวกับการเมืองมาผสมผสาน เพื่อให้เข้าใจว่าอาการป่วยนั้น ไม่เป็นข้อเท็จจริง ซึ่งสะท้อนภาพลักษณ์ของการเมือง ในมุมมองของสาธารณชนคนไทยว่าเป็นเรื่องของการหลอกลวง หรือการแก้ตัว

**อ้างอิง**
หมวดหมู่:พฤติกรรมมนุษย์
หมวดหมู่:การสื่อสารแห่งความเท็จ
มะพูด

มะพูด ( Garcinia dulcis) เป็นไม้ท้องถิ่นในอินโดนีเซียและหมู่เกาะอันดามัน ภาษาอินโดนีเซียเรียกมุนดู ภาษาเขมรเรียกประโฮด ภาคอีสานเรียกมะหูด เป็นไม้ยืนต้นเกิดในป่าดงดิบแล้งและป่าโปร่ง ต้นมีรอยบาดแผลมีน้ำยางสีขาวไหลออกมาแล้วเปลี่ยนเป็นสีเหลือง ใบหนาเป็นมัน ดอกสีเหลืองอมเขียว ผลดิบสีเขียว  ผลแก่สีเหลือง เนื้อสีเหลือง รสอมเปรี้ยวอมหวาน 
ผลมะพูดกินเป็นผลไม้มีรสเปรี้ยว หรือใช้ทำน้ำผลไม้ ทำแยม ทางยา ใช้น้ำคั้นจากผลแก้เลือดออกตามไรฟัน ขับเสมหะ รากต้มน้ำดื่มแก้ไข้ ถอนพิษ เปลือกนำไปต้ม กรองเอาแต่น้ำ ใช้ล้างแผล ในชวาและสิงคโปร์ใช้เมล็ดตำละเอียดรักษาอาการบวม ใช้ย้อมสีเสื่อ 

**อ้างอิง**
 นิดดา หงส์วิวัฒน์ และทวีทอง หงส์วิวัฒน์. ผลไม้ 111 ชนิด: คุณค่าอาหารและการกิน. กทม. แสงแดด. 2550หน้า 136- พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 241- work=USDA Plants Database
หมวดหมู่:ผลไม้
หมวดหมู่:สกุลมังคุด
หมวดหมู่:ไม้ยืนต้น
หมวดหมู่:สมุนไพร
หมวดหมู่:พืชให้สีย้อม
วอลเลย์บอลเวิลด์กรังด์ปรีซ์ 2010

วอลเลย์บอลเวิลด์กรังด์ปรีซ์ 2010 เป็นการแข่งขันวอลเลย์บอลหญิงจำนวน 12 ทีม เริ่มทำการแข่งขันตั้งแต่วันที่ 6-29 สิงหาคม 2553 โดยรอบสุดท้ายจะจัดขึ้นที่ ศูนย์กีฬาในร่มหนิงป่อ เบ่ยหลุน, สาธารณรัฐประชาชนจีน

**ประเทศที่เข้าร่วมแข่งขัน**
ทีมที่สามารถเข้ามาแข่งขันเวิลด์กรังปรีซ์ ต้องผ่านโควตาของแต่ละทวีป ดังนี้

**ปฏิทินการแข่งขัน**

**รอบคัดเลือก**

**อันดับ**
ประเทศจีน (เจ้าภาพ) และ 5 ทีมแรกในรอบคัดเลือกจะผ่านเข้าแข่งขันในรอบสุดท้าย

**สัปดาห์ที่ 1**

**กลุ่ม A**
สนาม: Ginasio Geraldo Jose de Almeida,เซาเปาลู, บราซิล

**กลุ่ม B**
สนาม: Gdynia Competition Hall, กัชเนียร์, โปแลนด์

**กลุ่ม C**
สนาม: Sichuan Provincial Sports Bureau, เฉิงตู, จีน

**สัปดาห์ที่ 2**

**กลุ่ม D**
สนาม: อาคารกีฬาเวสน์ 2 , กรุงเทพมหานคร, ไทย

**กลุ่ม E**
สนาม: มาเก๊า ฟอรั่ม สเตเดียม, มาเก๊า

**กลุ่ม F**
สนาม: โมโมทาโร่ อารีน่า, โอะกะยะมะ, ญี่ปุ่น

**สัปดาห์ที่ 3**

**กลุ่ม G**
สนาม: ฮ่องกง โคลีเซียม, ฮ่องกง

**กลุ่ม H**
สนาม: ยิมเนเซียมมหาวิทยาลัยไต้หวัน, ไทเป, จีนไทเป

**กลุ่ม I**
สนาม: สนามกีฬาในร่มแห่งชาติโยโยงิ, โตเกียว, ญี่ปุ่น

**รอบสุดท้าย**

**ตารางคะแนนการแข่งขัน**

**ผลการแข่งขัน**
สนามแข่งขัน: ศูนย์กีฬาในร่มหนิงป่อ เบ่ยหลุน,  หนิงป่อ, จีน

**อันดับการแข่งขัน**
สมาชิกในทรม:
โอกอนน่า นานามานิ, อลิชา กลา, สเตซีย์ ไซคอร่า, นิโคล เดวิส, เฮียร์เตอร์ บราวน์, ซินเทียร์ บาร์โบซ่า, เจนนิเฟอร์ ทามัส, จอร์แดน ลาร์สัน ควีนน์ เบอร์เบตท์, นิโคล ฟาวส์เซต, ลอแกน ทอม, ฟอรุค อคืนดาเรโว, เนลลี่ย์ สปีย์เซอร์, มอแกน ฮัชส์, ดาสไทนีย์ ฮุคเกอร์.ผู้ฝึกสอน: Hugh McCutcheon

**รางวัล**
ผู้เล่นทรงคุณค่า:
**flagathlete|ฟอรุค อคินดาเรโว|USA
*ตบยอดเยี่ยม:
**flagathlete|แจคการีน คาลวัลโญ่|BRA
*บล็อกยอดเยี่ยม:
**flagathlete|ฟอรุค อคินราเดโว|USA
*เสิร์ฟยอดเยี่ยม:
**flagathlete|หวัง ยี่ เหมย|CHN
*ตัวรับอิสระยอดเยี่ยม:
**flagathlete|จาง เซียน|CHN
*เซตยอดเยี่ยม:
**flagathlete|อลิชา กลาส|USA
*ทำคะแนนสูงสุด:
**flagathlete|ซะโอะริ คิมุระ|JPN

**อ้างอิง**

**ดูเพิ่ม**
 Official website of the 2010 FIVB World Grand Prix
2012
หมวดหมู่:วอลเลย์บอลในปี พ.ศ. 2553 
V 
W
อนุสรณ์ ติปยานนท์

อนุสรณ์ ติปยานนท์ เป็นนักเขียน นักแปล โดยเขามีผลงานรวมเรื่องสั้นเข้ารอบสุดท้ายรางวัลซีไรท์ถึง 2 สมัย ได้แก่ รวมเรื่องสั้น เคหวัตถุ (พ.ศ. 2551) และนิมิตต์วิกาล (พ.ศ. 2554)

**การศึกษา**
อนุสรณ์เคยเข้าศึกษาที่คณะสถาปัตยกรรมศาสตร์ มหาวิทยาลัยศิลปากร เมื่อปี พ.ศ. 2526 พร้อมกับที่เข้าเรียนคณะพาณิชยศาสตร์และการบัญชี มหาวิทยาลัยธรรมศาสตร์ไปด้วย และในที่สุด ก็ตัดสินใจที่จะไม่ศึกษาต่อมหาวิทยาลัยศิลปากร แต่ยังศึกษาต่อที่มหาวิทยาลัยธรรมศาสตร์ต่อจนจบการศึกษาระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์

**ผลงาน**
เมืองเย็น เป็นผลงานเขียนเล่มแรกของเขา ส่วนผลงานซึ่งสร้างชื่อให้กับเขาส่วนใหญ่เป็นงานเขียนรวมเรื่องสั้นทั้งสิ้น
เขาได้ให้สัมภาษณ์กับสื่อหลายฉบับว่า เริ่มต้นจับปากกาด้วยการเป็นนักแปล แต่แล้ววันหนึ่ง เมื่อเพื่อนสนิทของเขาจากไปในเหตุการณ์ 11 กันยายน อนุสรณ์ก็ผันความสนใจที่อยากเขียนหนังสือเล่มเล็กๆ สักเล่มหนึ่งเพื่อรำลึกและอุทิศถึงเพื่อน แต่พอเขียนจริงมันกลับเพิ่มจำนวนยาวขึ้น
สมญานาม หรือคำจำกัดความที่นักอ่านในประเทศนี้มักมีต่อเขา คือ “มูราคามิเมืองไทย” นั้นเกิดขึ้นมาจากบทสัมภาษณ์ในนิตยสาร GM ฉบับที่ 364 พฤศจิกายน พ.ศ. 2551
ผลงานของอนุสรณ์มีทั้งหมด ดังนี้ - เมืองเย็น (บทกวี พ.ศ. 2534)- ลอนดอนกับความลับในรอยจูบ (นวนิยาย พ.ศ. 2547)- H2O-ปรากฏการณ์แตกตัวของน้ำบนแผ่นกระดาษ (รวมเรื่องสั้น พ.ศ. 2548)- Soul Stimulate-ใจออกเริงร่ายไม่หยุดหย่อน (ความเรียงและเรื่องสั้น พ.ศ. 2548)- 8 1/2 ริกเตอร์ การตามหาหัวใจที่สาบสูญ (นวนิยาย พ.ศ. 2549)- เคหวัตถุ (รวมเรื่องสั้น พ.ศ. 2550)- ท่าอากาศยานต่างความคิด (ความเรียง พ.ศ. 2552)- นิมิตต์วิกาล, (รวมเรื่องสั้น พ.ศ. 2554)- พระเจ้า-ความเงียบ (ความเรียง พ.ศ. 2554)
*วายัง อมฤต (นิยาย พ.ศ. 2561)
หมวดหมู่:นักเขียนชาวไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศิลปากร
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
แอเรอ

แอเรอ (Ærø) เป็นเกาะของประเทศเดนมาร์ก ตั้งอยู่ในทะเลบอลติก เมื่อวันที่ 1 มกราคม ค.ศ. 2006 ได้รวมกับเทศบาลเมืองแอเรอ เกาะมีประชากร 6,669 คน มีพื้นที่ 88 ตร.กม. (เทศบาลมีพื้นที่ 91 ตร.กม.) ชายหาดมีความยาว 167 เมตร
หมวดหมู่:เกาะในประเทศเดนมาร์ก
สโมสรฟุตบอลไลออนซิตีเซเลอส์

สโมสรฟุตบอลไลออนซิตีเซเลอส์ เป็นสโมสรฟุตบอลอาชีพ แข่งขันในเอส.ลีก ประเทศสิงคโปร์ ก่อตั้งเมื่อปี พ.ศ. 2538 ภายใต้ชื่อเดิมคือ สโมสรฟุตบอลตำรวจ มีฉายาคือ เดอะโปรเท็คเตอรส์ (Protectors) ปัจจุบันใช้สนามบิชานสเตเดียมเป็นสนามแข่งขันเหย้า

**ผลงาน**
บิชานสเตเดียม เป็นสนามเหย้าของสโมสรมาตั้งแต่ปี 1998

**ภายในประเทศ**
ลีก- เอส.ลีก 4 ครั้ง: 1999, 2003, 2021, 2024–25
ฟุตบอลถ้วย- สิงคโปร์คัพ 7 ครั้ง: 2000, 2001, 2003, 2005, 2011, 2013, 2023

**ระดับทวีป**
เอเอฟซีคัพ/เอเอฟซีแชมเปียนส์ลีกทู:
:2004: รอบรองชนะเลิศ
:2005: รอบก่อนรองชนะเลิศ
:2006: รอบแบ่งกลุ่ม
:2008: รอบก่อนรองชนะเลิศ
:2009: รอบ 16 ทีม
:2012: รอบ 16 ทีม
:2014: รอบแบ่งกลุ่ม
:2017: รอบชิงชนะเลิศโซน
:2018: รอบชิงชนะเลิศระหว่างโซน
:2019: รอบแบ่งกลุ่ม
:2024–25: รองชนะเลิศ

**แหล่งข้อมูลอื่น**
  เว็บไซต์ทางการ date=2009-05-05 -  เว็บแฟนเพจ date=2012-02-08 
ไลออนซิตีเซเลอส์
ไลออนซิตีเซเลอส์
หมวดหมู่:สโมสรฟุตบอลที่ก่อตั้งในปี พ.ศ. 2563
ผีตาโขน

ผีตาโขน เป็นเทศกาลที่จัดขึ้นในอำเภอด่านซ้าย จังหวัดเลย ซึ่งตั้งอยู่ทางภาคอีสาน ของประเทศไทย เป็นเทศกาลที่เกิดขึ้นในเดือน 7 ซึ่งมักจัดมากกว่าสามวันในบางช่วงระหว่างเดือนมีนาคม และกรกฎาคม โดยจัดขึ้นในวันที่ได้รับเลือกให้จัดขึ้นในแต่ละปีโดยคนทรงประจำเมือง ซึ่งงานบุญประเพณีพื้นบ้านนี้มีชื่อเรียกว่า บุญหลวง โดยแบ่งออกเป็นเทศกาล ผีตาโขน, ประเพณีบุญบั้งไฟ และงานบุญหลวง (หรือ บุญผะเหวด)
ผีตาโขน นั้น เดิมมีชื่อเรียกว่า ผีตามคน เป็นเทศกาลที่ได้รับอิทธิพลมาจากมหาเวสสันดรชาดก ชาดกในทางพระพุทธศาสนา ที่ว่าถึงพระเวสสันดร และพระนางมัทรี จะเดินทางออกจากป่ากลับสู่เมืองหลวง บรรดาสัตว์ป่ารวมถึงภูติผีที่อาศัยอยู่ในป่านั้น ได้ออกมาส่งเสด็จด้วยอาลัย
ซึ่งวันแรกจะเป็นเทศกาลผีตาโขน ซึ่งเรียกวันนี้ว่า วันรวม (วันโฮม) โดยจะมีพิธีเบิก พระอุปคุตต์ ในบริเวณระหว่างลำน้ำหมันกับลำน้ำศอก ส่วนวันที่สองของเทศกาลดังกล่าวจะมีพิธีจุดบั้งไฟบูชา พร้อมด้วยเครื่องแต่งกายที่หลากหลาย รวมถึงการแข่งขันเต้นรำตลอดจนขบวนพาเหรด ส่วนในวันที่สามและวันสุดท้ายจะมีการให้ชาวบ้านฟังเทศน์ 
และประเพณียังคงมีความเชื่อกันว่า สำหรับคนที่เล่นหรือมีการแต่งตัวเป็นผีตาโขนใหญ่ ต้องถอดเครื่องแต่งกายผีตาโขนใหญ่ออกให้หมดและนำไปทิ้งในแม่น้ำหมัน ห้ามนำเข้าบ้าน เป็นการทิ้งความทุกข์ยากและสิ่งเลวร้ายไป และรอจนถึงปีหน้าจึงค่อยทำเล่นกันใหม่
นอกจากนี้ ผีตาโขนยังได้รับการนำมาใช้เป็นสัญลักษณ์ และฉายาประจำสโมสรฟุตบอลเลย ซิตี้

**ดูเพิ่ม**
 มหาเวสสันดรชาดก- ประเพณีบุญบั้งไฟ

**อ้างอิง**

**แหล่งข้อมูลอื่น**
  Phi Ta Khon - Thai Ways Magazine date=3 February 2008 en-  ประเพณีแห่ผีตาโขน - คลังปัญญาไทยdate=11 January 2013-  Phi Ta Khon Masks date=27 September 2012 en
หมวดหมู่:วัฒนธรรมของจังหวัดเลย
หมวดหมู่:อำเภอด่านซ้าย
หมวดหมู่:คติชนไทย
หมวดหมู่:ประเพณีในศาสนาพุทธของไทย
หมวดหมู่:วันสำคัญทางศาสนาพุทธ
หมวดหมู่:เทศกาลพุทธในประเทศไทย
หมวดหมู่:สมบัติประจำชาติไทย
หมวดหมู่:ผีไทย
หมวดหมู่:ศาสนาพุทธในจังหวัดเลย
หมวดหมู่:เหตุการณ์ในเดือนกรกฎาคม
หมวดหมู่:วันสำคัญในเดือนกรกฎาคม
หมวดหมู่:คอซอวอ

หมวดหมู่:กรณีพิพาทเรื่องอาณาเขตในทวีปยุโรป
หมวดหมู่:กรณีพิพาทเรื่องอาณาเขตเซอร์เบีย
หมวดหมู่:รัฐที่ได้รับการรับรองอย่างไม่สมบูรณ์
เหล้าจีน

เหล้าจีนอาจหมายถึง- เหล้าองุ่นจีน, เหล้าองุ่นซึ่งผลิตในประเทศจีน- เครื่องดื่มแอลกอฮอล์จีน, ได้แก่สุราข้าวอย่างโบราณ และสุรากลั่นจากวัสดุอื่น
วิกิพีเดีย:เสนอบทความคัดสรร/สมเด็จพระราชินีนาถรานาวาโลนาที่ 3 แห่งมาดากัสการ์

=== สมเด็จพระราชินีนาถรานาวาโลนาที่ 3 แห่งมาดากัสการ์**
สมเด็จพระราชินีนาถรานาวาโลนาที่ 3 แห่งมาดากัสการ์ ถูกเสนอเมื่อ 25 มิถุนายน พ.ศ. 2555 และจะได้รับการพิจารณาภายในวันที่ 9 กรกฎาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 23 กรกฎาคม พ.ศ. 2555
 เสนอชื่อโดย ชลธิศ เข้มแข็ง (พูดคุย) 
สนับสนุน 
# สนับสนุน --Sry85 (พูดคุย) 19:14, 29 มิถุนายน 2555 (ICT)
#
คัดค้าน
#
#
เสนอแนะการปรับปรุง
#
อางาโนะ

อางาโนะ (Agano-shi) เป็นนครที่ตั้งอยู่ทางตะวันออกเฉียงเหนือของจังหวัดนีงาตะ ประเทศญี่ปุ่น มีขนาดพื้นที่ทั้งสิ้น 192.74 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 39,378 คน

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของอางาโนะค่อนข้างคงที่ตลอดช่วงปลายคริสต์ศตวรรษที่ 20 แต่ได้ลดลงในคริสต์ศตวรรษที่ 21

**อ้างอิง**

**แหล่งข้อมูลอื่น**
 อางาโนะ-  ja
หมวดหมู่:นครในจังหวัดนีงาตะ
อากิตะชิงกันเซ็ง

อากิตะชิงกันเซ็ง (Akita Shinkansen) เป็นรถไฟชิงกันเซ็งขนาดเล็ก ให้บริการในภูมิภาคคันโต และโทโฮกุ ในประเทศญี่ปุ่น เชื่อมต่อระหว่างเมืองโตเกียวกับเมืองโมริโอกะ จังหวัดอิวาเตะ และเมืองอากิตะ จังหวัดอากิตะ
อากิตะ ชิงกันเซ็งใช้เส้นทางของโทโฮกุชิงกันเซ็ง จนถึงสถานีรถไฟโอมางาริ จึงเปลี่ยนไปใช้เส้นทางสายทาซาวาโกะ และสายหลักโออุ จนถึงอากิตะ

**สถานี**
ระหว่างโตเกียวถึงโมริโอกะ จะใช้สถานีร่วมกับสายโทโฮกุชินกันเซ็ง รายละเอียดสถานี ดังนี้

**อ้างอิง**
หมวดหมู่:ชิงกันเซ็ง
หมวดหมู่:การขนส่งระบบรางในโตเกียว
หมวดหมู่:การขนส่งระบบรางในจังหวัดไซตามะ
หมวดหมู่:การขนส่งระบบรางในจังหวัดโทจิงิ
หมวดหมู่:การขนส่งระบบรางในจังหวัดฟูกูชิมะ
หมวดหมู่:การขนส่งระบบรางในจังหวัดมิยางิ
หมวดหมู่:การขนส่งระบบรางในจังหวัดอิวาเตะ
หมวดหมู่:การขนส่งระบบรางในจังหวัดอากิตะ
อ
เห็ดพิษ

เห็ดพิษ เป็นเห็ดที่อันตรายต่อผู้บริโภค และความเป็นพิษอาจทำให้เป็นอันตรายถึงแก่ชีวิตได้ เห็ดที่สามารถนำมา บริโภคได้อย่างปลอดภัยมีอยู่เป็นจำนวนมาก แต่จะมีเห็ดพิษหรือเห็ดเมาอยู่ไม่ถึง 100 ชนิด เห็ดพิษที่ จัดว่าร้ายแรงที่สุดได้แก่ เห็ดในสกุล Amanita สกุล Helvella ส่วนในสกุลอื่น ๆ (ไม่) เป็นอันตรายมากนัก อาจทำให้เกิดอาการมึนเมาเท่านั้น เห็ดพิษสามารถจำแนกระดับความเป็นพิษที่เกิดขึ้นได้เป็น 3 ระดับ คือมีพิษรุนแรง ทำให้เสียชีวิตได้ มีพิษรุนแรง ไม่ถึงกับเสียชีวิต เป็นพิษระดับอ่อน หรือเป็นเห็ดเมา
หมวดหมู่:เห็ด
หมวดหมู่:เห็ดรามีพิษ
เห็ดขี้ควาย

เห็ดขี้ควาย หรือ เห็ดวิเศษ (Magic mushroom; Psilocybe cubensis) อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร 
ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล
ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น  ซึ่งต่อมาเจ้าหน้าที่ก็ได้ถอนออกไป
สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ

**อ้างอิง**

**แหล่งข้อมูลอื่น**
หมวดหมู่:เห็ด
หมวดหมู่:เห็ดรา
หมวดหมู่:เห็ดรามีพิษ
หมวดหมู่:พืชเสพติด
แม่แบบ:Cycling archives

profile at Cycling Archives

**การใช้**
Rider name 
*id—หมายเลขในส่วนท้ายของ Cycling Archives URL
*name—ชื่อ, หากแตกต่างจากชื่อหน้าเริ่มต้น
หมวดหมู่:แม่แบบกีฬา
หมวดหมู่:เมืองในจังหวัดปีเรเน-อัตล็องติก

ปีเรเน-อัตล็องติก
หมวดหมู่:เมืองในแคว้นนูแวลากีแตน
หมวดหมู่:จังหวัดปีเรเน-อัตล็องติก
แม่แบบ:เหตุการณ์ปัจจุบัน/2555 มิถุนายน 26

* หวังเต๊ะ ศิลปินแห่งชาติ สาขาศิลปะการแสดง เสียชีวิตด้วยโรคปอดรั่ว และมะเร็งตับ  (คมชัดลึก)
}
อนุราธปุระ

อนุราธปุระ อะ-นุ-รา-ทะ-ปุ-ระ (අනුරාධපුරය) หรือ อนุราตปุรัม (அனுராதபுரம்) หรือเอกสารไทยเรียกว่า อนุราฐบุรี เป็นเมืองในประเทศศรีลังกา เคยเป็นเมืองหลวงของอาณาจักรสิงหล ปัจจุบันได้รับการขึ้นทะเบียนเป็นมรดกโลกจากยูเนสโก ตั้งอยู่ห่างจากนครโคลัมโบไปทางทิศเหนือราว 205 กิโลเมตร  ถือเป็นหนึ่งในเมืองที่มีผู้อยู่อาศัยที่เก่าแก่ที่สุดในโลก มีต้นพระศรีมหาโพธิ์ที่สืบพันธุ์มาจากต้นเดิมที่พุทธคยา
หมวดหมู่:เมืองในประเทศศรีลังกา
หมวดหมู่:แหล่งมรดกโลกในประเทศศรีลังกา
กอบิส

กอบิส (قابس) หรือ กาแบ็ส (Gabès) เป็นเมืองหลักของเขตผู้ว่าการกอบิส ประเทศตูนิเซีย มีประชากร 116,323 คน (พ.ศ. 2547) เป็นเมืองใหญ่เป็นอันดับ 6 ของประเทศ ตั้งอยู่ทางตะวันออกเฉียงใต้ของประเทศ ริมอ่าวกอบิส เป็นเมืองท่าในบริเวณโอเอซิส มีการปลูกพืชและทำการประมง
หมวดหมู่:เมืองในประเทศตูนิเซีย
นกยางแดงใหญ่

Botaurus stellaris
นกยางแดงใหญ่ (Eurasian Bittern หรือ Great Bittern)  เป็นนกลุยน้ำในวงศ์นกยาง

**ลักษณะ**
นกยางแดงใหญ่ยาว abbr=on ช่วงปีกกว้าง abbr=on หนัก 0.87-1.94 กก. ปากเหลืองหรือแกมส้ม ขนาดใหญ่มาก คล้ายนกแขวกวัยอ่อน แต่ขนลำตัวดัวน้ำตาลแกมเหลือง หน้าผากถึงท้ายทอยและแถบหนวดดำ ลำตัวด้านบนและล่างมีลายเกล็ดคล้ายลูกศรสีน้ำตาลเข้มหรือดำ ขณะบินขนปีกบินมีลายขวางสีน้ำตาลเข้ม

**อ้างอิง**

**แหล่งข้อมูลอื่น**
  RSPB with sound file-  ARKive Stills, video date=2008-05-11 -  BBC Wildlife Finder - videos and information
หมวดหมู่:วงศ์นกยาง
ยางแดงใหญ่
นกยางดำ

นกยางดำ (Black Bittern) เป็นนกลุยน้ำโลกเก่าในวงศ์นกยาง แพร่พันธุ์ในเขตร้อนของทวีปเอเชียจากประเทศปากีสถาน, ประเทศอินเดีย และ ประเทศศรีลังกา ไปทางตะวันออกถึงประเทศจีน, ประเทศอินโดนีเซีย และ ประเทศออสเตรเลีย ปกติเป็นนกประจำถิ่น แต่ในตอนเหนือบางแห่งเป็นนกอพยพระยะสั้น กินแมลง, ปลา และสัตว์สะเทินน้ำสะเทินบกเป็นอาหาร

**ลักษณะ**
ไฟล์:Black Bittern (Dupetor flavicollis) in flight in Kolkata W.jpg|thumb|left|ขณะบินในประเทศอินเดีย
นกยางดำเป็นนกขนาดใหญ่ ยาว abbr=on นกตัวผู้ ปากเหลืองคล้ำ ปลายและสันปากบนดำ หัว คอ และลำตัวด้านบนดำ คอมีแถบยาวสีเหลืองแกมน้ำตาล คอด้านล่างและอกขาวมีลายขีดยาวสีดำหรือแกมน้ำตาลแดงคล้ำ ลำตัวด้านล่างเทาเข้ม แข้งและตีนดำ นกตัวเมีย หัวและลำตัวด้านบนแกมน้ำตาล มากกว่าตัวผู้ ลายขีดที่คอและอกน้ำตาลแดง นกวัยอ่อน มีลักษณะคล้ายตัวเมีย แต่หัวและลำตัวด้านบนมีลายเกล็ดจากขอบขนสีน้ำตาล

**อ้างอิง**
 downloaded=4 February 2009 Database entry includes justification for why this species is of least concern.- Birds of India by Grimmett, Inskipp and Inskipp, ISBN 0-691-04910-6
หมวดหมู่:วงศ์นกยาง
ยางดำ
หมวดหมู่:นกในประเทศปากีสถาน
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
จิงจูฉ่าย

จิงจูฉ่าย (Artemisia lactiflora; p=báibāohāo ไป๋เปาเฮา) เป็นสมุนไพรจีนที่นิยมใส่ในต้มเลือดหมู เป็นพืชท้องถิ่นของประเทศจีนทางตะวันตก เป็นพืชชนิดเดียวในสกุลโกฐจุฬาลัมพา ที่เป็นพืชปลูก ไม่ชอบดินคุณภาพต่ำหรือดินที่แข็งเกินไป 
ชาวจีนแต้จิ๋วนำไปประกอบอาหารได้หลายอย่าง เช่น ใส่ในต้มเลือดหมู นำไปทอดกรอบกินคู่กับหอยโข่งทะเล ใส่ในแกงจืดไตหมู กระดูกหมูหรือลูกชิ้นปลา แพทย์แผนจีนถือว่าเป็นยาเย็นจัด ลดความร้อนในเลือด ขับพิษ ขับลม แก้ไอ ใบสดนำไปต้มน้ำหรือคั้นดื่ม แก้อักเสบและลดอาการบวม

**อ้างอิง**
หมวดหมู่:วงศ์ทานตะวัน
หมวดหมู่:สมุนไพรจีน
หมวดหมู่:สกุลโกฐจุฬาลัมพา
นกกระสาใหญ่

นกกระสาใหญ่ (Great-billed Heron) เป็นนกลุยน้ำในวงศ์นกยาง เป็นนกประจำถิ่นจากเอเชียตะวันออกเฉียงใต้ถึงประเทศปาปัวนิวกินีและประเทศออสเตรเลีย ส่วนใหญ่อาศัยอยู่ตามชายฝั่งทะเล เช่น เกาะ แนวปะการัง ป่าชายเลน แม่น้ำขนาดใหญ่ แต่บางครั้งก็สามารถพบได้ภายในแผ่นดินตามบ่อน้ำ

**ลักษณะ**
นกกระสาใหญ่เป็นนกขนาดใหญ่ สูง 114–115 ซม. ปากยาวสีเทา ปลายแหลมตรง ใต้จะงอยปากล่างสีขาว ตาสีเหลือง บริเวณท้ายทอยมีขนสั้น ๆ สีขาวปนเทาประมาณ 10 เส้น เป็นพู่ชี้ไปข้างหลัง เมื่อตกใจหรือเข้าต่อสู้กัน พู่นี้จะพองขึ้น คอยาวสีน้ำตาล ด้านหน้ามีพู่ขนสีน้ำตาลห้อยระย้าลงมา เกือบถึงอก ลำตัวตอนบนและปีกสีเทาอมน้ำตาล บริเวณหลังมีขนนุ่มบาง สีขาวปกคลุมพลิ้วอยู่บริเวณหลัง ลำตัวตอนล่างสีน้ำตาล ขาสั้น ใหญ่ แข็งแรง สีเทา หางสั้นสีเทา

**อ้างอิง**
 downloaded=9 February 2009 Database entry includes justification for why this species is of least concern.

**แหล่งข้อมูลอื่น**
  BirdLife Species Factsheet date=2007-09-29 
กระสาใหญ่
กระสาใหญ่
หมวดหมู่:นกในประเทศออสเตรเลีย
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
รองเท้านารีเหลืองเลย

รองเท้านารีเหลืองเลย (Paphiopedilum hirsutissimum)หรือรองเท้านารีคอขาว เป็นกล้วยไม้ดิน พบตามซอกหินหรือที่ร่ม แพร่กระจายตั้งแต่จีนตอนใต้ พม่าและทางเหนือของอินเดีย ใบรูปขอบขนาน หนา ก้านช่อดอกยาว ดอกสีเขียวหรือเขียวอมม่วง มีขน ดอกเดี่ยว ออกดอกเดือนธันวาคมถึงมีนาคม

**อ้างอิง**
 อบฉันท์ ไทยทอง. กล้วยไม้เมืองไทย. พิมพ์ครั้งที่ 13. กทม. บ้านและสวน. 2550.หน้า 39
หมวดหมู่:สกุลรองเท้านารี
สนามแสดงช้าง

สนามแสดงช้าง สร้างเมื่อปี พ.ศ. 2545  ตั้งอยู่ติดกับสนามกีฬาศรีณรงค์โดยสร้างขึ่นโดยงบประมาณขององค์การบริหารส่วนจังหวัดสุรินทร์และการท่องเที่ยวแห่งประเทศไทย ใช้สำหรับการแสดงช้างและแสดงคอนเสิร์ตและการแสดงช้างในงานช้างและกาชาดสุรินทร์ โดยเดิมนั้นสุรินทร์ เอฟซีได้เข้ามาเช่าสนามแห่งนี้เป็นสนามเหย้าเพียงแค่ 5 ปี ก็กลับไปใช้สนามกีฬาศรีณรงค์ซึ่งอยู่ฝั่งตรงข้าม และในปีพ.ศ. 2555องค์การบริหารส่วนจังหวัดสุรินทร์ได้ทำการปรับปรุงสนามโดยการติดตั้งเก้าอี้ ระบบไฟใหม่ และหญ้าสนาม จนแล้วสร้างเสร็จในที่สุด
หมวดหมู่:สนามกีฬาในจังหวัดสุรินทร์
หมวดหมู่:สนามฟุตบอลในประเทศไทย
เดอะเวิร์กกิงส์ออฟเดอะโซล

เดอะเวิร์กกิงส์ออฟเดอะโซล (The Workings of The Soul) เป็นสตูดิโออัลบั้มเดี่ยวชุดแรกของ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อปี พ.ศ. 2549 ภายใต้สังกัดสไปซีดิสก์ 

**รายชื่อเพลง**
คำร้องและทำนองโดย ณฐพล ศรีจอมขวัญ
# เธอจะเชื่อไหม / Destiny (คำร้องเพิ่มเติมโดย บอย โกสิยพงษ์)
# กรุณา / Please feat. โหน่ง พิมพ์ลักษณ์ กมลเพชร (คำร้องเพิ่มเติมโดย บอย โกสิยพงษ์)
# Alida 
# เฝ้ารอเฝ้าคอย / I'm Still Waiting 
# ได้โปรดบอก / Tell Me Why (คำร้องโดย Zentrady และ ณฐพล ศรีจอมขวัญ)
# The Letter (คำร้องโดย อลิดา สุทธิรังกูร)
# สุดท้ายที่ปลายทาง / My Savior (คำร้องโดย Bali และ ณฐพล ศรีจอมขวัญ)
# Love is (คำร้องโดย อลิดา สุทธิรังกูร)
# ตั้งแต่ฉันพบเธอ / I Found You (คำร้องโดย Zentrady)
# Alida (Ballad Version) 
# เปิดให้รักเข้ามาในใจ / Let Love In (คำร้องโดย Zentrady และ ณฐพล ศรีจอมขวัญ)
# The Workings of The Soul

**รายละเอียดอัลบั้ม**
 โปรดิวเซอร์ - ณฐพล ศรีจอมขวัญ - เรียบเรียงทุกเพลงโดย - ณฐพล ศรีจอมขวัญ - ควบคุมการร้องโดย - ณฐพล ศรีจอมขวัญ, Bali- วิศวกรเสียง - ณฐพล ศรีจอมขวัญ, ณัฐนันท์ สังขะทรัพย์, พีท ตันสกุล, อาจอำพล จันทวุฒิ - วิศวกรเสียงออเคสตร้า - ประทีป เจตนากุล, เทวฤทธิ์ ไตรวัฒนาภรณ์ - บันทึกเสียงที่ - Underground Control, Big Hit Studio, Sexy Pink Studio- มิกซ์โดย - Eric Ferguson ที่ Bluecupmusic Studio (Hollywood, CA.) - มาสเตอริ่งโดย - Dave Collins ที่ Dave Collins Mastering Studio (Los Angeles, CA.)- ปรับแต่งเสียงร้องโดย - พีท ตันสกุล - ณฐพล ศรีจอมขวัญ - ร้องนำ, เบส, กลองโปรแกรม, ซินธิไซเซอร์, เครื่องสาย- อลิดา สุทธิรังกูร - อ่านกวี- มาตรชัย มะกรูดทอง - กลอง- ชนุตร์ เตชธนนันท์ - กลอง- เอกพงศ์ เชิดธรรม - เครื่องเคาะจังหวะ- ณัฐนันท์ สังขะทรัพย์ - อัพไรท์ เบส- อดิศักดิ์ หัตถกุลโกวิท - กีตาร์ไฟฟ้า, กีตาร์โปร่ง- นันทวิทย์ สะวิคามิน - กีตาร์ไฟฟ้า, กีตาร์โปร่ง- เปาซี มามะ - กีตาร์ไฟฟ้า- ภิทรู พลชนะ - เปียโน, DX7, ออร์แกน- คม วงษ์สวัสดิ์ - เปียโน- ศักดิ์สิทธิ์ เวชสุภาพร - เปียโน- Bali - ร้องประสาน- Zentrady - ร้องประสาน- นพวรรณ ชอบกิตติคุณ - ร้องประสาน- ชิดชนก มัญชุรัตน์ - ร้องประสาน- อภิสิทธิ์ วงศ์โชติ - เรียบเรียงและควบคุมวงออเคสตร้า- ไวโอลิน:
** ศิริพงษ์ ทิพย์ธัญ
** อ้อมพร โฆวินทะ
** ไพโรจน์ องคสิงห์
** Michael Allen
** พจน์ ปรีชา 
** วินัย ศิริเพ็ญ
** ดุริยางค์ วอกลาง
** พรต เรืองศรีมั่น
** เดโชพล โควินท์ทวีวัฒน์- วิโอลา:
** สมเกียรติ ศรีคำ
** ธันวิน ใจเพียร
** พิสุทธิ์ สายโอบเอื้อ- เชลโล:
** อภิชัย เลี่ยมทอง
** สุนทร ทองประกอบ
** อุทัยศรี ศรีณรงค์
** Yukihisa Nakagawa- ฟลุต:
** ศุภชัย จงชนะไชย- ฮอร์น:
** เอกนก ขอเจริญ 

**แหล่งข้อมูลอื่น**
 http://www.facebook.com/kor.notapol- http://soundsyndrome.exteen.com/20080503/the-working-of-the-soul date=2011-08-19 - http://www.ac106.com/webboard/index.php?topic=274.0 date=2016-03-04 - ปกอัลบั้ม "The Workings of The Soul"
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2549
อังเดร คูเลบิน

อังเดร คูเลบิน (Andrei Kulebin) เจ้าของฉายา หัวกระสุน เกิดวันที่ 14 พฤษภาคม ค.ศ. 1984 ในนอยสทรีสท์ ประเทศเยอรมนี เป็นนักมวยไทยชาวเบลารุส รุ่นเฟเธอร์เวท จากค่ายมวย "คิกไฟท์เตอร์" ซึ่งตั้งอยู่ในกรุงมินสค์ เขาเป็นแชมป์โลกมวยไทย 18 สมัย ที่ชนะรายการระดับนานาชาติ ทั้งในระดับสมัครเล่นและอาชีพ จากรุ่น 51 กก. ไปจนถึง 67 กก. ซึ่งถือเป็นหนึ่งในรุ่นปอนด์ต่อปอนด์สำหรับนักมวยไทยที่สูงที่สุดในโลก ในปี ค.ศ. 2007 เขาเป็นนักมวยไทยคนแรกในเบราลุสที่ได้รับรางวัล "ออเนอร์มาสเตอร์ออฟสปอร์ท" โดยประธานาธิบดีของประเทศ
วันที่ 24 มิถุนายน พ.ศ. 2555 อังเดรเข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยได้พบกับคู่ชก สิงห์มณี แก้วสัมฤทธิ์ ในคู่เอกของรายการ ศึกมวยดีวิถีไทยพัทยามหากุศล ซึ่งจัดขึ้นที่ เวทีมวยพัทยา บ๊อกซิ่ง เวิลด์ โดยอังเดรเป็นฝ่ายแพ้คะแนน
นอกจากนี้ อังเดร คูเลบิน ยังเป็นผู้ฝึกสอนมวยไทยให้แก่เอแคเทอรีนา แวนดารีวา ซึ่งเป็นนักมวยไทยหญิงชาวเบลารุส

**ประวัติ**
ไฟล์:Andrei vs Singmanee 1.jpg|thumb|left|350px|ขณะเตรียมทำศึกกับสิงห์มณี แก้วสัมฤทธิ์ ใน THAI FIGHT 2012 รอบชิงชนะเลิศ
อังเดรเริ่มฝึกศิลปะการต่อสู้เมื่อเขาอายุได้แปดขวบ ณ กรุงมินสค์ ที่ซึ่งเขาได้ทำการฝึกเทควันโด ก่อนที่จะหันเหสู่วิถีแห่งมวยไทยในช่วงสี่ปีต่อมา เมื่อเขาอายุได้สิบสองปี เขาได้เข้าสู่สังกัด "คิกไฟท์เตอร์" โดยอยู่ในสังกัดดังกล่าวจวบจนปัจจุบัน ที่ซึ่งดำเนินการโดยผู้ฝึกสอนที่มีชื่อว่า เอพเจนี โคเทลนิคอฟ ที่ค่ายมวยแห่งใหม่ เขาได้รับสิ่งอำนวยความสะดวกที่ดีที่สุดในเบลารุส ทั้งยังได้มีโอกาสฝึกร่วมกับว่าที่แชมป์โลกดังเช่นดมิทรี ชาคูตา, อังเดร คอตเซอร์, อเล็กเซ เปกาชิค และวาซิลลี ชิช เมื่อครั้งที่เขายังเป็นวัยรุ่น เขาได้เข้าแข่งขันในระดับสมัครเล่นในเบลารุสและชนะรายการระดับชาติในรุ่นจูเนียร์ที่น้ำหนัก 38 กก. ตลอดจนได้เปิดตัวในการแข่งขันระดับอาชีพใน ค.ศ. 1999 จากนั้น ใน ค.ศ. 2001 เขาได้อันดับสามในรายการชิงแชมป์มวยไทยโลกของสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย และในภายหลัง เขาทำผลงานได้ดีกว่าเดิมเมื่อครั้งที่ชนะรางวัลเหรียญทองในรุ่น 51 กก. จากการแข่งขันชิงแชมป์โลกขององค์กรสมาคมคิกบ็อกซิ่งโลกใน ค.ศ. 2001 ภายหลังจากประสบความสำเร็จในระดับสมัครแล้วเขาก็ข้ามไปแข่งในระดับอาชีพโดยเป็นฝ่ายชนะอเล็กซี ทาลันทอฟ ในรายการเวิลด์คิกบ็อกซิ่งเน็ตเวิร์ก (ดับเบิลยูเคเอ็น) ยุโรป
เขาได้พบกับสิงห์มณี แก้วสัมฤทธิ์ ในศึก THAI FIGHT 2012 รอบชิงชนะเลิศในวันที่ 16 ธันวาคม ค.ศ. 2012 
วันที่ 6 พฤษภาคม ค.ศ. 2013 เขาเข้าแข่งขันมวยไทยในรายการ MAX Muay Thai World Champion 2013 และเขาได้เป็นแชมป์คนแรกในรายการนี้ โดยการเอาชนะน็อคด้วยการเตะก้านคอนักมวยไทยชื่อ เพชรอัศวิน ซีทรานเฟอร์รี่

**ดูเพิ่ม**
 นักมวยไทย

**อ้างอิง**

**แหล่งข้อมูลอื่น**
  Gym "Kick Fighter" Official Website date=2011-07-06 
หมวดหมู่:นักมวยไทยชาวเบลารุส
หมวดหมู่:ผู้ฝึกสอนมวยไทย
หมวดหมู่:แชมป์โลกมวยไทย
ภาษาตังซา

ภาษาตาเซหรือภาษาตังซา (Tase language) มีผู้พูดทั้งหมด 100,400 คน พบในพม่า 55,400 คน (พ.ศ. 2543) พบทางตะวันตกเฉียงเหนือของพม่า พบในอินเดีย 45,000 คน ( พ.ศ. 2544) ทางตะวันออกเฉียงใต้ของรัฐอรุณาจัลประเทศ และในรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาจิงผ่อ-กอนยัก-โบโด สาขาย่อยกอนยัก-โบโด-กาโร มีรายการวิทยุออกอากาศด้วยภาษานี้ ในอินเดียเขียนด้วยอักษรละติน เรียงประโยคแบบประธาน-กรรม-กริยา คำปรบท แสดงความเป็นเจ้าของและคำนำหน้ามาก่อนคำนาม คำแสดงจำนวนและคุณศัพท์มาทีหลังคำนามที่ขยาย คำแสดงคำถามอยู่ท้ายประโยค มีเสียงวรรณยุกต์ 2 เสียง ผู้พูดภาษานี้บางส่วนจะพูดภาษาฮินดี ภาษาอัสสัม ภาษาพม่า ภาษาอังกฤษ หรือภาษาสิงผ่อได้

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตังซา
ตังซา